《病起喜景著见访》
明代·郑珞

书斋隐几厌纷哗，閒看春风扫落花。忽见儿童占噪鹊，远劳车马到寒家。

缃帘捲月新赊酒，石鼎分泉漫煮茶。欲赋南轩酬盛意，挥毫临纸尚欹斜。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。